बबली बाउंसर

***बबली बाउंसर*** सन् 2022 में जारी हिन्दी भाषा की भारतीय नाटक फ़िल्म है जिसका निर्देशन मधुर भंडारकर ने किया और मुख्य अभिनय तमन्ना भाटिया ने किया। इसके निर्माता विनीत जैन और अमृता पांडेय हैं। फ़िल्म स्टार स्टूडियोज और जंगली पिक्चर्स के बैनर तले बनी। फ़िल्म में बबली नाम की एक महिला की कहानी दिखाई गयी है जो गली से एक नाइटकल्ब में बाउंसर बन जाती है। फ़िल्म सबसे पहले 23 सितम्बर 2022 को  डिज़्नीप्ल्स ऑटस्टार पर प्रसारित होने लगी।

सन् 2023 के फ़िल्मफेयर ओटीटी अवार्ड्स में *बबली बाउंसर* को चार नामांकन मिले जिनमें सर्वश्रेष्ठ वेब ओरिजन;अ फ़िल्म और वेब ओरिजनल फ़िल्म में सर्वश्रेष्ठ अभिनेत्रि के लिए तमन्ना भाटिया को नामांकन मिला।

## कथानक
बबली तँवर दिल्ली के निकट एक छोटे गाँव असोला-फतेहपुर की अशिक्षित युवती है जहाँ अधिकतर लोग बाउंसर है। विवाह योग्य आयु होने बाद भी बबली ने अब तक 10वीं पास नहीं की है और उसका शिक्षक (जिनका उपनाम "ड्रम" है) उससे बहुत परेशान है और उसे नीचा दिखाता है। बबली को भी बचपन से बाउंसर का प्रशिक्षण मिला है।

सरपंच की बेटी के विवाह में बबली ड्रम के पुत्र विराज कौशिक से मिलती है जो हाल ही में पांच वर्ष की शिक्षा पूरी करने के बाद लंदन से वापस आया था। बबली उसे पसन्द करने लग गयी और उसके निकट रहने की कोशिश करती है। विराज दिल्ली में रहता है, बबली दिल्ली जाने की योजना बनाती है। उसी समय बबली को विवाह के प्रस्ताव मिलने लगते हैं। बबली विराज को पसन्द करती थी अतः सभी को चलता कर देती है।

बबली की बचपन का मित्र कुक्कू लम्बे समय से उसे पसंद करता है और इससे उसे परेशानी होती है कि बबली को विवाह के प्रस्ताव मिल रहे हैं। अतः वो और उसका परिवार भी बबली के घरवालों के पास विवाह का प्रस्ताव लाते हैं।  बबली के परिवार को भी कुक्कू पसंद था लेकिन वो उसे केवल एक मित्र मानती थी। वो कुक्कू को पसंद करने का नाट करती है और उसे दिल्ली में पहले एक नौकरी दिलाने के लिए पूछती है, साथ ही वो उसे यह भी कहती है कि वो विवाह के बारे में एक वर्ष बाद चर्चा करेगी। कुक्कू का नाइटकल्ब उसी समय एक महिला बाउंसर को नौकरी पर रखने वाला था, अतः उसने बबली को वहाँ नौकरी दिलवा दी।

दिल्ली में बबली विराज से कई बार मिलती है। विराज के जन्मदिन की पार्टी पर नशे की हालत में बबली अपने दिल की बात विराज को बताती है। विराज बबली के प्रस्ताव को अस्वीकार कर देता है और उसके अशिक्षिकत और असभ्य होने को लेकर उसका अनादर करता है। बबली का दिल टूट जाता है और विराज से नाता तोड़ लेती है। विराज के शब्द सुनने के बाद बबली अपने आप को बदलने का निर्णय लेती है और अपनी सामाजिक स्थिति को सुधारती है, वो यह कार्य विराज को दिखाने के लिए नहीं बल्की स्वयं के लिए करती है।

वो अपनी शिक्षा पूरी करने के लिए एक कक्षा में नामांकन करती है और अंग्रेज़ी सीखती है, धीरे-धीरे आगे बढ़ती है।

विराज और उसका मित्र बबली के क्लब में जाते हैं और उसी समय वो किसी बड़े राजनेता के गैरजिम्मेदार पुत्र के साथ झगड़ा कर लेते हैं। वो गैरजिम्मेदार युवक विराज के सिर पर बन्दुक रख देता है और उसे मारने के लिए डराता है। बबली वहाँ पहुँच जाती हैअ उर समस्या को साहस और बुद्धि के बल पर शान्तिपूर्वक हल करवा देती है। विराज इससे बहुत प्रभावित होता है और उसके प्रस्ताव को अस्वीकार करने के लिए पछतावा करता है। वो उसका पिछा करने लगता है, उसका दिल जीतने की कोशिश करता है। बबली उसे कई बार टालने की कोशिश करती है और अंत में उसे यह कहकर अस्वीकार कर देती है कि वो उसे अब प्यार नहीं करती।

क्लब में किसी अन्य रात्रि को गुंडे चुपके से एक महिला ग्राहक का अपहरण कर लेते हैं। वो बलपूर्वक उस महिला को अपनी कार में बैठाते हैं और उसका बलात्कार करके मारने के इरादे से भाग जाते हैं। बबली घटना को देख लेती है और महिला को बचाने का निर्णय लेती है। वो सभी गुंडों को सड़कर पर हराती है और महिला को बचा लेती है। इस घटना को संवाददाता मीडिया में दिखाते हैं और बबली अचानक बहुत प्रसिद्ध हो जाती है। उसके राज्य का मुख्यमंत्री उसे बहादूरी के पदक से सम्मानित करता है।

बबली ने जिस धनवान ग्राहक की जान बचाई थी, उसकी सहायता से वो उन महिलाओं को बाउंसर बनने का प्रशिक्षण देने का केन्द्र आरम्भ करती है जो उसके पदचिह्नों पर चलना चाहती हैं।

## कलाकार

## निर्माण
### कलाकार चयन
फ़रवरी 2022 में तमन्ना भाटिया को महिला बाउंसर का अभिनय करने के लिए चुना गया। उसी माह में अभिषेक बजाज को भी उसके अभिनय के लिये चुन लिया गया।

### विकासक्रम
फ़िल्म को फ़रवरी 2022 में घोषित किया गया। फ़िल्म निर्माताओं ने सभी कलाकारों के साथ मुहुर्त पूजा की और उसके बाद फ़िल्मांकन आरम्भ किया।

### फ़िल्मांकन
फ़िल्म का मुख्य फ़िल्मांकन फ़रवरी 2022 के मध्य में आरम्भ हुआ। पहला फ़िल्मांकन पंजाब के मोहाली में आरम्भ किया जिसमें बाहरी दृश्य फ़िल्माये गये, उसके बाद नई दिल्ली में फ़िल्मांकन किया गया और उसे 20 दिन में पूरा किया गया। फ़िल्म के कुछ दृश्य बाद में मुम्बई में 22 अप्रैल 2022 से फ़िल्माने आरम्भ किये। फ़िल्मांकन मुम्बई में 5 मई 2022 को पूरा हुआ।
## संगीत

फ़िल्म का संगीत तनिष्क बागची और करण मल्होत्रा ने तैयार किया। फ़िल्म के गीत तनिष्क बागची, शब्बीर अहमद और मानस्वी मोहता ने लिखी।  

## प्रमोचन
*बबली बाउंसर* को सीधे ही ओटीटी प्लेटफोर्म डिज़्नीप्लस हॉटस्टार पर 23 सितम्बर 2022 को जारी किया गया।

## स्वीकृति
### समालोचना
अलग-अलग मतों के साथ *बबली बाउंसर* की समालोचना मिश्रित रही। कुछ समीक्षकों ने फ़िल्म को अच्छा बताया तोअन्यों ने इसके कुछ क्षेत्रों में निश्चिचता की कमी पायी।

''द इंडियन एक्सप्रेस'' के एक लेख में फ़िल्म को नारीवादी दंतकथा का एक कमजोर प्रयास बताया गया है लेकिन तमन्ना भाटिया के अभिनय को अच्छा बताया। समीक्षा में फ़िल्म को नारीवाद की कमजोर कहानी बताया गया और समग्र रूप से कमजोर बताया गया। इसके साथ फ़िल्म को 1.5 सितारो की रैटिंग दी गयी। इसी तरह *[[एनडीटीवी खबर|एनडीटीवी]]* की समीक्षा में फिल्म के फीकी होना बताया, जिसमें कहा गया कि महिला सशक्तिकरण को चित्रित करने का फिल्म का प्रयास अधूरा रह गया है। समीक्षा में तमन्ना भाटिया के अभिनय की प्रशंसा की गयी लेकिन फ़िल्म की कहानी को कमजोर बताते हुये इसे 5 में से 1.5 सितारे दिये।

*[[इण्डिया टुडे (टीवी चैनल)|इण्डिया टुडे]]* ने फिल्म की अत्यधिक "जागरूकता" की आलोचना की, तथा सुझाव दिया कि नारीवादी संदेश पर अत्यधिक जोर देने से कहानी कहने की क्षमता प्रभावित हुई। समीक्षा में इस बात पर प्रकाश डाला गया कि फिल्म अपने सामाजिक संदेश और आकर्षक कथा के बीच संतुलन बनाने में असफल रही, जिसके परिणामस्वरूप फिल्म देखने का अनुभव कम प्रभावशाली रहा। *[[द हिन्दू]]* ने तमन्ना भाटिया के अभिनय की सराहना करते हुये  लिखा उनका अच्छा अभिनय भी कमजोर कहानी के नीचे दब गया। इनके विपरीत ''द टाइम्स ऑफ़ इंडिया'' ने फ़िल्म को सकारात्मक समीक्षा दी। समीक्षा में फिल्म की दिलचस्प कहानी, तमन्ना भाटिया के अभिनय और  एक्शन और हास्य के मिश्रण की सराहना की। हालांकि इसमें असमान गति और अविकसित उपकथानक जैसी कुछ खामियों को भी स्वीकार किया गया है।

सारांश में *बबली बाउंसर* मिश्रित समीक्षायें मिली। जबकि कुछ समीक्षकों ने तमन्ना भाटिया के अभिनय और कथानक की सराहना की जबकि अन्यों ने इसमें कुछ कमियाँ देखी।

## पुरस्कार

## टिप्पणी

## सन्दर्भ

## बाहरी कड़ियाँ
*